REPUBLIKA HRVATSKA

DUBROVAČKO – NERETVANSKA ŽUPANIJA

OPĆINA TRPANJ

OPĆINSKO VIJEĆE

Klasa: 023-01/19-02/13

Urbroj: 2117/07-05/19-01-01

**Z A P I S N I K**

**sa 13. ( trinaeste) sjednice Općinskog vijeća**

**O P Ć I N E T R P A N J**

Mjesto održavanja : Sportska dvorana OŠ "Trpanj"

Datum održavanja : 28. siječnja 2019.

Vrijeme održavanja : 17 – 19 h

Predsjednik Općinskog vijeća Josip Nesanović pozdravlja i utvrđuje da su sjednici

**NAZOČNI :** Josip Nesanović, Antonija Mirko, Dijana Grlica, Joško Mačela, Tonči Jelaš, Nenad Tomić , Davor Jurišić, Jakov Milinović

**IZOČNI :** Jakov Begović

**OSTALI NAZOČNI:** Jakša Franković- općinski načelnik, Nada Ivanković – pročelnica JUO Općine Trpanj, Renata Ivandić – dir. Komunalno Trpanj d.o.o., Ante Miloslavić, dir. Izvor Orah d.o.o., nekolicina građana

Predsjednik Vijeća iznosi predloženi

**DNEVNI RED**

1. **Aktualni sat**
2. **Usvajanje zapisnika sa 12. sjednice Općinskog vijeća**
3. **Donošenje Odluke o nerazvrstanim cestama**
4. **Donošenje Odluke o visini paušalnog poreza po krevetu odnosno po smještajnoj jedinici u kampu, kamp – odmorištu ili u objektu za robinzonski turizam na području Općine Trpanj**
5. **Donošenje zaključka o podnošenju zahtjeva Općini Orebić za prijenos 2,00 % suvlasničkog udjela Općine Orebić Općini Trpanj**
6. **Donošenje Procjene rizika od velikih nesreća za Općinu Trpanj**

Predloženi dnevni red jednoglasno je usvojen.

**Ad. 1.) Aktualni sat**

Načelnik Franković upoznaje kako je Općini Trpanj za 2019. god. , od Ministarstva kulture odobreno 50 000,00 kuna za dodatno opremanje knjižnice Trpanj. Nadalje obavještava kako smo u prosincu 2018. prema Upravi za otoke kandidirali projekte "Tržnica Trpanj" i uređenje nerazvrstanih cesta .Za tržnicu smo od Uprave za otoke dobili 450 000,00 kuna. Za ovu godinu. Čekamo odgovor na 3,6 milijuna kuna od Ministarstva poljoprivrede za uređenje Ex. Zgrade Dingač.

Ante Miloslavić upoznaje kako je ugovoren okvirni sporazum u vrijednosti cca 7 000 000,00 kn + PDV za uvođenje nadzorno upravljačkog sustava vodoopskrbe Trpnja a za ovu godinu osigurano je 1 400 000,00 kn od Hrvatskih voda uz učešće Izvora Orah od 10 % .

Nenad Tomić pita dir. Izvora Orah d.o.o. , Antu Miloslavića u kojoj su fazi radovi na bušotini "Orah ".

Ante Miloslavić odgovara kako je bušenje završeno te da nakon ispitivanja količine vode u istoj slijedi opremanje kao i na prvoj bušotini.

Nenad Tomić pta što je sa sanacijom deponije Vinošta . Načelnik pojašnjava da se čeka Ugovor sa Fondom za zaštitu okoliša oko realizacije projekta sanacije deponije Vinošta uz zatvaranje.

Tonči Jelaš pita što je sa projektom plaže Luka.

Načelnik pojašnjava da je u pripremi izrada tender dokumentacije za raspisivanje otvorenog poziva za prikupljanje ponuda i ugovaranje projekta .

Načelnik upoznaje kako je dobio poziv za pokretanje projekta "NISI SAM " , pri čemu bi se zaposlilo 5 osoba s područja Općine Trpanj na poslovima njege i skrbi za starije i nemoćne osobe. Projekt će trajati 2 godine.

**Ad.2.) Usvajanje zapisnika sa 12. sjednice Općinskog vijeća**

Nakon provedenog glasovanja donesen je slijedeći

**ZAKLJUČAK**

Usvaja se zapisnik sa 12. sjednice Općinskog vijeća sa 7 ( sedam ) glasova ZA i 1 (jedan) glas SUZDRŽAN.

**Ad.3.) Donošenje Odluke o nerazvrstanim cestama**

Nada Ivanković upoznaje sa zakonodavnom regulativom kao osnovom donošenja predložene Odluke. Nerazvrstane ceste su javno dobro u vlasništvu Općine Trpanj i Općina Trpanj njima upravlja. Ukratko eleborira prijedlog Odluke i najbitnije stvai u njoj, pa kako je u privitku iste vijećnicima bilo dostavlčjeno obrazloženje Odluke, vijećnici zaključuju da nije potrebno ponovo analizirati pojedinačne odredbe. Napominje da je ova Odluke, muđu ostalim, nužna i za pravilno rješavanje problema s DTK mrežom HAKOM koja se nalazi u nerazvsrtanim cestam te utvrđenja nakande za pravo služnosti (korištenja) nerazvrstanih cesta. Ova Odluka je nužna i za uknjižbu cesta u zemljišne knjige., a u interesu nam je da budemo uknjiženi na svu svoju imovinu i komunalnu infrastrukturu, pa tako i ceste .

Načelnik Franković dodaje kako su vijećnici u materijalima dobili i web link na kojemu mogu pregledati popis svih nerazvrstanih cesta na području Općine Trpanj.

Joško Mačela konstatira da je na karti prikazan dio nerazvrstane ceste koji ide prema obiteljskim kućama Mačela kao nerazvrstana cesta što u naravi nije nego predsstavlja privatno vlasništvo, te moli da se to popravi. Nadalje pita da li se ova Odluka odnosi i na neasfaltirane poljske puteve.

Načelnik pojašnjava kako ti putevi nisu u nadležnosti ove odluke. Taj dio će se regulirati posebnom odlukom , te dodaje kako tih puteva ima jako puno te se moraju utvrditi i ucrtati prije donošenja jedne ovako važne odluke, to je faza B reguliranja zakonske regulative po ovom pitanju.

Nakon provedenog glasovanja donesen je slijedeći

**ZAKLJUČAK :**

Jednoglasno se donosi Odluka o nerazvrstanim cestama Općine Trpanj.

**Ad.4.) Donošenje Odluke o visini paušalnog poreza po krevetu odnosno po smještajnoj jedinici u kampu, kamp – odmorištu ili u objektu za robinzonski turizam na području Općine Trpanj**

Pročelnica Nada Ivanković upoznaje kako je država donijela izmjene Zakona o porezu na dohodak, kojim je regulirano da po prvi puta jedinice lokalne samouprave same određuju visinu paušalnog poreza po krevetu odnosno smještajnoj jedinici u kampu – kamp odmorištu ili objektu za robinzonski turizam, što je do sada određivala država. Dogovorom između općinskog načelnika, predsjednika Općinskog vijeća i pročelnice JUO i Odbora za izradu normativnih akata i Statuta donesen je prijedlog današnje Odluke. Ističe kako je prijedlog Odluke zajedno sa obrascem za podnošenje prijedloga i primjedbi bio na savjetovanju s javnošću, putem web stranici Općine Trpanj više od mjesec dana , te kako niti jedan prijedlog ni primjedba nisu pristigli na općinsku adresu.

Pročelnica nadalje detaljno obrazlaže prijedlog Odluke.

Predsjednik Josip Nesanović dodaje kako se do sada u Trpnju porez plaćao po kategorijama. Tražio sam u više navrata novu procjenu turističke kategorije. Za ozbiljnu analizu potrebno je utvrditi prihode iznajmljivača ( koje je lako utvrditi prema plaćenoj članarini TZ-u) , što se nikad nije utvrdilo. Iz tog razloga imamo ovakvu situaciju. Po odluci Države, boravišna pristojba je porasla za 15 % i nitko nije reagirao , ali na porez se reagira . Ubuduće moli da se na Općinsko vijeće dolazi sa konkretnim zahtjevima , temeljenim na činjenicama.

Tonči Jelaš predlaže da cijene ostanu kakve su i bile tj. za Trpanj 300,00 kuna poreza po krevetu , a Duba Pelješka da bude usklađena sa razredom u kojem se nalazi odnosno 210,00 kuna poreza po krevetu .

Prijedlog vijećnika Tonča Jelaša stavlja se na glasovanje.

Nakon provedenog glasovanja donesen je slijedeći

**ZAKLJUČAK:**

Uz 5 ( pet) vijećnika "ZA" i 2 (dva) vijećnika "SUZDRŽANA" usvaja se prijedlog kako slijedi :

- za naselje Trpanj određuje visina paušalnogporeza po krevetu odnosno po smještajnoj jedinici u visini od 300,00 kn / po krevetu, odnosno po smještajnoj jedinici u kampu, kamp – odmorištu ili u objektu za robinzonski turizam na području Općine Trpanj, a

- za naselje Divna i Duba Pelješka određuje se visina paušalnogporeza po krevetu odnosno smještajnoj jedinici u visini od 210,00 kn / po krevetuodnosno po smještajnoj jedinici u kampu, kamp – odmorištu ili u objektu za robinzonski turizam na području Općine Trpanj

Vijećnik Dr. Davor Jurišić napušta sjednicu.

**Ad.5.) Donošenje zaključka o podnošenju zahtjeva Općini Orebić za prijenos 2,00 % suvlasničkog udjela Općine Orebić Općini Trpanj**

Nečelnik Jakša Franković upoznaje kako je Komunalno poduzeće za izgradnju regionalnog vodovoda Neretvansko Pelješko-Korčulanski vodovod Korčula (NPKL)osnovano je od strane bivše Općine Korčula i na temelju tada važećeg Zakona o komunalnom gospodarstvu Grad Korčula, Grad Metković, Općina Blato, Općina Kula Norinska, Općina Lastovo, Općina Mljet, Općina Opuzen, Općina Orebić, Općina Slivno, Općina Smokvice, Općina Ston i Općina Vela Luka, donijele su Odluku o usuglašavanju zajedničkog obavljanja komunalne djelatnosti opskrbe pitkom vodom i organiziranju i usklađivanju rada Komunalnog poduzeća za izgradnju regionalnog vodovoda Neretvansko-Pelješko-Korčulanski vodovod Korčula u osnivanju s odredbama Zakona o komunalnom gospodarstvu i Zakona o trgovačkim društvima, kojom je utvrdena vlasnička struktura, odnosno suvlasnički udjeli u tom poduzeću.   
Godine 197.g. osnovana je Općine Trpanj, kao nove jedinica lokalne samouprave, koje je do ustroja Općine Trpanj bilo područje Općine Orebić.

Iz tog razloga potrebno se obratiti Općinskom vijeću Općine Orebić za promjenu vlasničke struktue, odnosno udjela u NPKLM vodovodu d.o.o.na način da Općina Trpanj postane novi suvlasnik sa 2% vlasničkog udjela.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Zaključak da Općina Trpanj putem Jedinstvenog upravnog odjela, uputi zahtjev Općinskom vijeću Općine Orebić kojim će zatražiti da Općinsko vijeće Općine Orebić donese odluku kojom će izvršiti prijenos 2% vlasničkog udjela Općine Orebić u NPKLM-u vodovod d.o.o. na Općinu Trpanj, temeljem koje bi Općina Trpanj postala suvlasnik NPKLM-a sa 2,00 % vlasničkog udjela.

**Ad.6.)** **Donošenje Procjene rizika od velikih nesreća za Općinu Trpanj**

Općinski načelnik pojašnjava kako sukladno Zakonu o civilnoj zaštiti , sve Općine moraju donijeti Procjenu ugroze od velikih nesreća i Plan zaštite. Procjena i Plan su najviše bazirani na opasnosti od potresa, požara i suše.

Ovo vijeće sukladno Zakonu mora donijeti Procjenu, prijedlog koje je u pozivu za sjednicu dostavljen vijećnicima na razmatranje. Ako općinsko Vijeće danas usvoji ovu Procjenu naknadno će se donijeti i Plan .

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Procjena rizika od velikih nesreća za Općinu Trpanj.

Sjednica je završila u 18,30 h.

Zapisnik sastavila: Predsjednik Općinskog vijeća

Ivana Jelaš v.r. Josip Nesanović v.r.